CELEX: 32015R0387
Language: fi
Date: 2015-03-05 00:00:00
Title: Komission täytäntöönpanoasetus (EU) 2015/387, annettu 5 päivänä maaliskuuta 2015 , tiettyjen tavaroiden luokittelusta yhdistettyyn nimikkeistöön

10.3.2015   
            
            
               FI
            
            
               Euroopan unionin virallinen lehti
            
            
               L 65/7
            
         KOMISSION TÄYTÄNTÖÖNPANOASETUS (EU) 2015/387,
   annettu 5 päivänä maaliskuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia, voidaan käyttää neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä maaliskuuta 2015.
      
         
            Komission puolesta,
         
         
            puheenjohtajan nimissä
         
         Heinz ZOUREK
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Lieriön muotoisessa metallikotelossa oleva sähkölaite, jossa on ultraviolettisäteilyä (UV-säteilyä) emittoiva lamppu ja laitteen tilaa ilmaisevilla merkkivaloilla varustettu elektroniikkamoduuli. UV-säteilyn teho on 14–39 W. Laitteen normaalijännite on 220 V.
                  Laite esitetään tullille veden valokemialliseen puhdistukseen tarkoitettuna. Laitteen läpi virtaava vesi puhdistetaan UV-säteilytyksellä, jolla tuhotaan vedessä olevia bakteereita, viruksia ja muita mikro-organismeja. Se esitetään tullille kotitalous-, lääkintä- tai teollisuuskäyttöön tarkoitettuna.
               
               
                  8421 21 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8421 ja 8421 21 00 nimiketekstien mukaan.
                  Laitteen tehtävänä on veden puhdistaminen, joka on nimikkeessä 8421 kuvattu toiminto. Luokittelua kyseiseen nimikkeeseen ei estä se, että bakteereja, viruksia ja muita mikro-organismeja ei eroteta fyysisesti toisistaan vaan ne tuhotaan. Kyseiseen nimikkeeseen kuuluvat kaikentyyppiset suodattimet ja puhdistimet (ks. harmonoidun järjestelmän selitykset, nimike 8421, II kohta), Luokittelu nimikkeeseen 8543 sähkökoneiksi ja -laitteiksi, joilla on itsenäinen tehtävä ja jotka ovat muualle kyseiseen ryhmään kuulumattomia, ei näin ollen tule kyseeseen.
                  Sen vuoksi laite on luokiteltava CN-koodin 8421 21 00 veden suodatukseen tai puhdistukseen tarkoitetuksi laitteeksi.